ai4bharat/Pralekha huggingface dataset:
आरोग्य आणि कुटुंब कल्याण मंत्रालय
नवीन रुग्णांपेक्षा बरे झालेल्या रुग्णांची दैनंदिन संख्या सातत्याने वाढत असल्यामुळे उपचाराधीन रुग्णांच्या संख्येत घट कायम
उपचाराधीन रुग्णांची संख्या एकूण बाधित रुग्णांच्या संख्येच्या 5% पेक्षा खाली घसरली
देशात गेल्या 24 तासात 45,576 नवीन कोरोनाबाधित रुग्णांची नोंद झाली. तर 48,493 रुग्ण बरे झाले. यामुळे उपचाराधीन रुग्णांच्या संख्येत 2917 इतकी घट झाली आहे.
गेले सलग 47 दिवस बरे झालेल्या रुग्णांची संख्या नवीन आढळणाऱ्या रुग्णांच्या संख्येपेक्षा अधिक नोंदली जात आहे.
देशातील उपचाराधीन रुग्णांची संख्या आज एकूण बाधित रुग्णांच्या संख्येच्या 5% पेक्षा खाली घसरली
नवीन रुग्णांपेक्षा बरे झालेल्या रुग्णांची दैनंदिन संख्या सातत्याने वाढत असल्यामुळे उपचाराधीन रुग्णांच्या संख्येत कायम घट होताना दिसत आहे.
देशात सध्या उपचाराधीन रुग्णसंख्या 4,43,303 इतकी असून ती एकूण कोविड-19 रुग्णसंख्येच्या केवळ 4.95 टक्के इतकी आहे.
नवीन रुग्णांपेक्षा बरे झालेल्या रुग्णांची दैनंदिन संख्या दर 24 तासांनी वाढत असल्यामुळे रुग्ण बरे होण्याच्या दरात सुधारणा होऊन तो 93.58 टक्के इतका झाला आहे. एकूण बरे झालेल्या रुग्णांची संख्या 83,83,602 इतकी झाली आहे. बरे झालेले रुग्ण आणि उपचाराधीन रुग्ण यातील अंतर झपाट्याने वाढत असून ते 79,40,299 इतके आहे.
बरे झालेल्या नवीन रुग्णांपैकी 77.27 टक्के रुग्ण 10 राज्ये आणि केंद्रशासित प्रदेशातील आहेत.
केरळमध्ये सर्वाधिक 7,066 रुग्ण बरे झाले आहेत. दिल्लीत काल 6,901 रुग्ण बरे झाले तर महाराष्ट्रात 6,608 रुग्ण बरे झाले आहेत.
नवीन नोंद झालेल्या रुग्णांपैकी 77.28 टक्के रुग्ण 10 राज्ये आणि केंद्रशासित प्रदेशातील आहेत.
गेल्या 24 तासात दिल्लीत 7,486, केरळमध्ये 6,419 तर महाराष्ट्रात 5,011 नवीन रुग्णांची नोंद झाली.
गेल्या 24 तासात नोंद झालेल्या 585 मृत्यूंपैकी 79.49 टक्के मृत्यू 10 राज्ये आणि केंद्रशासित प्रदेशातील आहेत.
गेल्या 24 तासात झालेल्या मृत्यूंपैकी 22.39 टक्के म्हणजे 131 मृत्यू दिल्लीत झाले आहेत. महाराष्ट्रात 100 आणि पश्चिम बंगालमध्ये 54 मृत्यूंची नोंद झाली.
--
U.Ujgare/S.Kane/P.Kor
वाणिज्य आणि उदयोग मंत्रालय
संयुक्त राष्ट्रसंघ विकास कार्यक्रम आणि इन्व्हेस्ट इंडिया यांच्याकडून भारतासाठी शाश्वत विकास उद्दिष्ट गुंतवणूकदार आराखडा प्रसिद्ध
आर्थिक परतावा आणि उत्प्रेरक विकास परिणाम साधत गुंतवणूक संधी असलेली 18 गुंतवणूक संधी क्षेत्रे 6 शाश्वत विकास उद्दिष्ट क्षेत्रात आहेत
नवी दिल्ली , 26 नोव्हेंबर 2020
संयुक्त राष्ट्रसंघ विकास कार्यक्रम UNDP आणि इन्व्हेस्ट इंडिया यांनी भारतासाठी शाश्वत विकास उद्दिष्ट गुंतवणूकदार आराखडा  प्रसिद्ध केला आहे. यानुसार 6 शाश्वत विकास उद्दिष्ट  क्षेत्रात 18 गुंतवणूक संधी क्षेत्रे  आहेत, ज्यामुळे भारताला शाश्वत विकासाच्या दृष्टीने पुढील पावले उचलणे शक्य होईल.
“शाश्वत विकास उद्दिष्टांच्या  यशात भारत जागतिक पातळीवर महत्वाची भूमिका बजावेल. इन्व्हेस्ट इंडियाला संयुक्त राष्ट्रसंघ विकास कार्यक्रमासह संयुक्तरित्या हा पहिलावहिला शाश्वत विकास उद्दिष्ट गुंतवणूकदार आराखडा  प्रसृत करताना इन्व्हेस्ट इंडियाला आनंद होत आहे. भारताच्या विकास उद्दिष्टांच्या मार्गावरील हा एक महत्वाचा कार्यक्रम असेल आणि त्यासाठी सध्यापेक्षा उत्तम वेळ कोणतीच नसेल. आमचे माहितीच्या पायावर आधारित संशोधन आणि दूरदृष्टी ही आम्हाला भारतातील शाश्वत विकास आणि गुंतवणूकदार यांच्यातील दरी कमी करण्यास मदत करेल”, असे उद्गार इन्व्हेस्ट इंडियाचे मुख्य कार्यकारी अधिकारी आणि व्यवस्थापकीय संचालक दिपक बागला यांनी लाँचिंग कार्यक्रमात काढले.
शोको नोडा, UNDP भारताचे स्थानिक प्रतिनिधी यावेळी म्हणाले, “हा आराखडा भारतात अगदी योग्य वेळी आला आहे. कोविड-19 प्रकोपात भारतातील शाश्वत विकासासाठी गुंतवणूकदारांमधील आर्थिक दरी आधिक रुंदावली आहे. आणि कित्येक दशकांची विकासप्रक्रिया उलट पावले टाकू लागेल अशी शक्यता दिसत आहे. या वेळी शाश्वत विकास गुंतवणूकदार आराखडा हा भविष्यातील धोक्यांची संभावना कमी करण्यास सहाय्यकारी ठरेल आणि आपली अर्थव्यवस्था तसेच समाजिक व्यवस्था आधिक लवचिक आणि शाश्वत बनवेल. उत्पादकता, तंत्रज्ञानाशी जुळवून घेणे आणि सर्वसमावेशकता ही या आराखड्याची वैशिष्ट्ये असून गुंतवणुकदारांना आकर्षित करण्यासाठी सर्वाधिक आकर्षक क्षेत्रांची चाचपणी केली जाईल.”
U.Ujgare/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
उपराष्ट्रपती कार्यालय
मूलभूत साक्षरतेला बळकटी देण्यासाठी तरुणांमध्ये वाचनाची आवड निर्माण करा- उपराष्ट्रपती
सरला दास यांच्या 600व्या जयंतीदिनी त्यांचा आदी कवी, आदी ऐतिहासिका आणि आदी भूगोलविद म्हणून वेंकैया नायडू यांच्याकडून गौरव
नवी दिल्ली, 2 एप्रिल 2021
बालकांची मूलभूत साक्षरता बळकट करण्यासाठी लहान वयातच त्यांच्यात वाचनाची आवड निर्माण करण्याचे आवाहन उपराष्ट्रपती एम वेंकैया नायडू यांनी केले आहे. बालकांना वाचनाची आवड लागावी यासाठी शिक्षणतज्ञ, विचारवंत,पालक आणि शिक्षकांनी विशेष लक्ष देण्याची अपेक्षा त्यांनी व्यक्त केली. बालकांच्या व्यक्तिमत्वाच्या विकासासाठी आणि विविध प्रकारच्या इलेक्ट्रॉनिक मनोरंजक उपकरणांच्या अतिवापरापासून त्यांना परावृत्त करण्यासाठी वाचनाचे महत्त्व त्यांनी अधोरेखित केले. शाळेत वर्गांमध्ये पुस्तकांचे आकर्षक विश्व निर्माण करण्यासाठी शाळांनी पुढाकार घेण्याच्या आवश्यकतेवर त्यांनी भर दिला आणि बालकांसाठी जास्तीत जास्त लिखाण करण्याचे लेखकांना आवाहन केले. बालकांना असलेल्या आवडीनिवडी आणि त्यांच्या क्षमता यांना लक्षात घेऊन या पुस्तकांचे लिखाण आणि प्रदर्शन झाले पाहिजे, असे त्यांनी सांगितले.
आदिकवी सरला दास यांच्या 600 व्या जयंतीच्या निमित्ताने आयोजित केलेल्या कार्यक्रमात उपराष्ट्रपती बोलत होते. सरला दास यांनी केलेल्या महाभारताच्या वैशिष्ट्यपूर्ण शैलीतील लिखाणामुळे आणि विवेचनामुळे शेकडो वर्षानंतरही ओदिया जनतेमध्ये या ग्रंथाचे महत्त्व कमी झालेले नाही, असे ते म्हणाले. यामुळे लिहिण्यासाठी आणि लोकांशी संवाद साधण्यासाठी अतिशय साध्यासोप्या आणि सर्वसामान्य लोकांना आकलन होणाऱ्या भाषेचे महत्त्व लक्षात येते असे त्यांनी सांगितले. सरला दास केवळ आदी कवी नव्हते तर ते आदी ऐतिहासिका आणि आदी भूगोलविद होते अशा शब्दात नायडू यांनी त्यांचा गौरव केला. 15 व्या शतकासारख्या प्राचीन काळातही त्यांनी सामान्यांना समजेल अशा बोलीभाषेचा वापर केल्यामुळे लोकाभिमुख साहित्यनिर्मितीचे ते प्रणेते होते असे त्यांनी सांगितले. कबीर आणि योगी वेमना यांच्याशी सरला दास यांची तुलना करत वेंकैया नायडू म्हणाले की अतिशय गुंतागुंतीच्या भावना आणि कल्पनांना साध्यासोप्या भाषेत लोकांसमोर मांडण्याचे असामान्य कसब महान कवींच्या अंगी असते आणि त्यामुळे असंख्य वाचकांमध्ये ते आपला ठसा कायम राखतात. महाभारतातील नायक आणि नायिका यांच्या पात्रांची मांडणी सरला दास यांनी ज्या प्रकारे केली त्यातून त्यांच्या नंतरच्या काळातील लेखकांना देखील एक किंवा दोन पात्रांना विचारात घेऊन त्यांच्या भोवताली एका संपूर्ण कादंबरीचे लिखाण करण्याची प्रेरणा मिळाली, असे नायडू यांनी सांगितले. त्यांनी उभी केलेली महिलांची पात्रे अतिशय कणखर आणि बुद्धिमान आणि कनवाळू होती आणि धैर्य आणि आत्मविश्वासाने कृती करणारी होती, असे ते म्हणाले. सरला दास असामान्य प्रतिभावान साहित्यिक होते आणि ओदिया भाषेचे पितामह अशी उपाधी त्यांना प्राप्त झाली होती, अशा शब्दात उपराष्ट्रपतींनी त्यांचा गौरव केला. त्यांनी ओदिया भाषा आणि संस्कृती समृद्ध केली असे ते म्हणाले. त्यामुळेच भारत सरकारने ओदिया भाषेचा भारताची सांस्कृतिक भाषा म्हणून सन्मान केला असून सरला दास हे या भाषेचे दीपस्तंभ आहेत, असे त्यांनी सांगितले.M.Chopade/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 163
सामाजिक न्याय आणि सबलीकरण मंत्रालय
भारतातील वृद्धांच्या मदतीसाठी थावरचंद गहलोत उद्या SAGE उपक्रमाचा आणि एस.ए.जी.ई पोर्टलचा करणार प्रारंभ
नवी दिल्ली, 3 जून 2021
भारतात वेगाने वाढणाऱ्या वृद्ध लोकसंख्येच्या गरजांवर लक्ष केंद्रित करण्याच्या उद्देशाने, सहकार्य आणि विश्वसनीय स्टार्ट-अपद्वारे वृद्धांची काळजी घेणारी उत्पादने आणि सेवांची “एकाच ठिकाणी उपलब्धता ” निर्माण करण्यासाठी सामाजिक न्याय आणि सक्षमीकरण मंत्रालय उद्या सीनियर केअर एजिंग ग्रोथ इंजिन  या उपक्रमाचा आरंभ करणार आहे. थावरचंद गहलोत यांच्या हस्ते सामाजिक न्याय आणि सक्षमीकरण राज्यमंत्री रतनलाल कटारिया यांच्या उपस्थितीत नवी दिल्ली येथे या उपक्रमाचा प्रारंभ होईल. सेजचा भाग होण्यासाठी समर्पित पोर्टलच्या माध्यमातून स्टार्ट-अप्स अर्ज करू शकतात, उद्या या पोर्टलचे उद्घाटन होणार असून पोर्टलचे कार्यान्वयन 5 जून 2021 पासून सुरु होईल.
आरोग्य, गृहनिर्माण, देखभाल केंद्र, याशिवाय वित्त, अन्न आणि संपत्ती व्यवस्थापन आणि कायदेशीर मार्गदर्शन यांसारख्या क्षेत्रांशी संबंधित तांत्रिक उपलब्धता प्रदान करण्यास सक्षम असणाऱ्या स्टार्ट-अपची निवड नावीन्यपूर्ण उत्पादने आणि सेवांच्या आधारे केली जाईल. शिक्षण मंत्रालयाच्या ‘नीट’ चे मुख्य कार्यकारी अधिकारी श्री. चंद्रशेखर बुद्ध, आणि सहाय्यक नवोन्मेष संचालक डॉ. एलेंगोवान यांनी विक्रमी वेळेत एस.ए.जी.ई पोर्टल तयार केले आणि त्याला अंतिम स्वरूप दिले.
M.Chopade/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
पर्यटन मंत्रालय
अग्रगण्य ऑनलाईन ट्रॅव्हल एजंट्स च्या शिष्टमंडळाने केंद्रीय पर्यटन आणि संस्कृती राज्यमंत्री  प्रल्हाद सिंग पटेल यांची आज नवी दिल्लीत घेतली भेट
भारताच्या अग्रगण्य ऑनलाईन ट्रॅव्हल एजंट्स  च्या शिष्टमंडळाने केंद्रीय पर्यटन आणि संस्कृती राज्यमंत्री प्रल्हाद सिंग पटेल यांची आज नवी दिल्ली येथे भेट घेतली. हॉटेल्स आणि निवास व्यवस्था सावधगिरीने खुली करणे आणि निवास व्यवस्था आणि प्रवासाशी संबंधित सेवांसाठी सुरक्षितता आणि स्वच्छतेसंदर्भांत लॉकडाउन नंतर पाळायचे प्रोटोकॉल जारी करणे या मुद्द्यांवर चर्चा झाली.
देशांतर्गत पर्यटनापासून सुरुवात करत केंद्रीय मंत्र्यांनी पर्यटन क्षेत्राला पुन्हा चालना देण्यासाठी मंत्रालयाने आखलेली योजना सामायिक केली तसेच शिष्टमंडळाच्या सूचना आणि कल्पना ऐकून घेतल्या.
शिष्टमंडळाने विविध पर्यटन सेवा सुगम्य करण्यासाठी अतुल्य भारत डिजिटल मंचाचा लाभ उठवण्याच्या उपायांबाबत पर्यटन मंत्रालयाशी भागीदारी करण्याशी संबंधित बाबींवर देखील चर्चा केली. सहकार्याच्या अन्य क्षेत्रांमध्ये पर्यटक मार्गदर्शकांसाठी एक ई-मार्केट स्थानाची निर्मिती करणे तसेच ओटीए क्षेत्रासाठी टॅक्स कलेक्टेड ऐट सोर्स  आणि टॅक्स डिडक्टेड ऐट सोर्स  मध्ये सुधारणा यांचा समावेश होता.
शिष्टमंडळाने पर्यटन आणि संस्कृति राज्य मंत्री  यांना पर्यटन मंत्रालयाची ओटीए 2018 मार्गदर्शक तत्वे सोपी आणि उद्योग प्रेरित गुणवत्ता हमी तसेच तक्रार निवारण प्रणालीसह सक्षम स्व प्रमाणीकरण तत्वाच्या आधारे उदार बनवण्याची विनंती केली.
पर्यटन मंत्रालयाचे वरिष्ठ अधिकारी देखील बैठकीला उपस्थित होते. ओटीएचे प्रतिनिधित्व ओयोचे रितेश, मेक माय ट्रिपचे दीप कालरा, यात्राचे ध्रुव सिंगरी आणि इझी ट्रिप प्लानर्स लिमिटेडचे रितिकांत पिट्टी यांनी केले.
ओटीए ऑनलाईन कंपन्या आहेत ज्या आपली संकेतस्थळे /पोर्टलच्या माध्यमातून ग्राहकांना इंटरनेटद्वारे थेट विविध प्रवास संबंधित सेवा आरक्षित करून देतात. इतरांद्वारे उपलब्ध/आयोजित सहली, हॉटेल्स, गाड्या, विमान, सुट्टीची खास पॅकेज यांची पुनर्विक्री करणाऱ्या त्या थर्ड पार्टी एजंट आहेत.
पंतप्रधान कार्यालय
भारतीय क्रीडा इतिहासात टोक्यो पॅरालिम्पिकला नेहमीच विशेष स्थान असेल- पंतप्रधान
भारताने जिंकलेल्या ऐतिहासिक पदकांनी आपली अंतःकरणे आनंदाने भरून आली आहेत : पंतप्रधान
अनन्यसाधारण आदरातिथ्यासाठी जपान सरकार आणि नागरिकांची पंतप्रधानांकडून प्रशंसा
पंतप्रधान श्री नरेंद्र मोदी यांनी म्हटले आहे की, भारतीय क्रीडा इतिहासात, टोक्यो पॅरालिम्पिकला नेहमीच एक विशेष स्थान असेल. पॅरालिम्पिकमध्ये सहभागी झालेला आपल्या चमूचा प्रत्येक सदस्य हा विजेता आणि प्रेरणास्त्रोत आहे.
खेळाडूंना सतत पाठिंबा दिल्याबद्दल पंतप्रधानांनी आपल्या खेळाडूंचे प्रशिक्षक, सहाय्यक आणि कुटुंबांचे कौतुक केले. अनन्यसाधारण आदरातिथ्याबद्दल, तपशीलवार आयोजनासाठी आणि या ऑलिम्पिकच्या माध्यमातून चिकाटी आणि बंधुत्वाच्या भावनेचा अत्यंत आवश्यक संदेश पसरविल्याबद्दल पंतप्रधानांनी जपानच्या लोकांची विशेषतः टोक्यो आणि जपानी सरकार यांची प्रशंसा केली.
ट्विट संदेशात पंतप्रधान म्हणाले;
''भारतीय क्रीडा इतिहासात, टोक्यो पॅरालिम्पिकला नेहमीच एक विशेष स्थान असेल. ही क्रीडा स्पर्धा प्रत्येक भारतीयाच्या स्मरणात कायम राहील आणि खेळाडूंच्या पुढील पिढ्यांना खेळण्यासाठी प्रोत्साहित करेल. आपल्या चमुचा प्रत्येक सदस्य हा विजेता आणि प्रेरणास्त्रोत आहे.
भारताने जिंकलेल्या ऐतिहासिक पदकांनी आमची अंतःकरणे आनंदाने भरली आहेत. खेळाडूंना सतत पाठिंबा दिल्याबद्दल मी आपल्या खेळाडूंचे प्रशिक्षक, सहाय्यक आणि कुटुंबियांचे कौतुक करू इच्छितो. खेळांमध्ये अधिकाधिक सहभाग सुनिश्चित करण्यासाठी हे आपले यश नक्कीच लाभदायी ठरेल अशी आपण आशा व्यक्त करूया.
मी यापूर्वी म्हटल्याप्रमाणे, अनन्यसाधारण आदरातिथ्याबद्दल, तपशीलवार आयोजनासाठी आणि या ऑलिम्पिकच्या माध्यमातून चिकाटी आणि बंधुत्वाच्या भावनेचा अत्यंत आवश्यक संदेश पसरविण्यासाठी जपानच्या विशेषतः टोक्योच्या नागरिकांचे आणि जपान सरकार यांची प्रशंसा केली पाहिजे''.
ग्राहक व्यवहार, अन्न आणि सार्वजनिक पुरवठा मंत्रालय
सीएसपीपी आणि ईपीईचा निकाल संस्थेच्या संकेतस्थळावर 25 फेब्रुवारीला जाहीर होणार
मुंबई, 22 फेब्रुवारी 2019
डिसेंबर 2018 मध्ये घेण्यात आलेल्या कंपनी सेक्रेटरीज प्रोफेशनल प्रोग्राम आणि एक्झिक्युटीव प्रोग्राम एक्झामिनेशन्स या परीक्षांचा निकाल 25 फेब्रुवारी 2019 ला अनुक्रमे सकाळी 11 आणि दुपारी 2 वाजता जाहीर होणार आहे. दि इन्स्टिट्यूट ऑफ कंपनी सेक्रेटरीज ऑफ इंडिया, नवी दिल्ली यांनी ही माहिती दिली आहे. निकाल संस्थेच्या www.icsi.edu या संकेतस्थळावरुन जाहीर होणार आहे. उमेदवारांचे विषयानुरुप गुणही संकेतस्थळावर उपलब्ध होतील.
एक्झिक्युटिव प्रोग्राम एक्झामिनेशनचे उमेदवार संकेतस्थळावरुन निकाल जाहीर झाल्यावर लगेचच ई-निकाल डाऊनलोड करुन गुणपत्रिका मिळवू शकतील.
N. Sapre/S.Kakade/D. Rane
(Visitor Counter : 113
आरोग्य आणि कुटुंब कल्याण मंत्रालय
भारताच्या एकत्रित कोविड-19 लसीकरणाने पार केला 195.07 कोटीचा टप्पा
12 ते 14 वयोगटातील मुलांना दिल्या पहिल्या लसीच्या 3.51 कोटी हून अधिक मात्रा
भारताची सध्याची उपचाराधीन रुग्णसंख्या 44,513
गेल्या 24 तासांत 8,582 नवीन रूग्णांची नोंद
रुग्ण बरे होण्याचा सध्याचा दर 98.68%
सध्याचा साप्ताहिक पॉझिटिव्हिटी दर 2.02%
आज सकाळी सात वाजता प्राप्त झालेल्या तात्पुरत्या अहवालानुसार, भारताची कोविड-19 लसीकरणाची व्याप्ती 195.07 कोटीहून अधिक  पर्यंत पोहचली आहे. 2,50,27,810 सत्रांच्या माध्यमातून हे यश साध्य करण्यात आले आहे.
12 ते 14 वयोगटातील मुलामुलींसाठी 16 मार्च 2022 पासून कोविड-19 विरोधी लसीकरण सुरू झाले. आतापर्यंत, 3.51 कोटी  हून अधिक पौगंडावस्थेतील मुलामुलींना कोविड-19 विरोधी लसीची पहिली मात्रा देण्यात आली आहे. त्याचप्रमाणे, 18 ते 59 वयोगटातील लोकांना कोविड-19 खबरदारीचा डोस देण्यास 10 एप्रिल 2022 रोजी सुरूवात झाली.
आज सकाळी 7 वाजता प्राप्त झालेल्या तात्पुरत्या अहवालानुसार आलेला एकत्रित आकडेवारी खालीलप्रमाणे :
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,07,629
|
|
2nd Dose
|
|
1,00,47,849
|
|
Precaution Dose
|
|
53,94,599
|
|
FLWs
|
|
1st Dose
|
|
1,84,20,530
|
|
2nd Dose
|
|
1,75,97,387
|
|
Precaution Dose
|
|
91,75,776
|
|
Age Group 12-14 years
|
|
1st Dose
|
|
3,51,25,475
|
|
2nd Dose
|
|
1,93,93,200
|
|
Age Group 15-18 years
|
|
1st Dose
|
|
5,98,50,178
|
|
2nd Dose
|
|
4,69,54,612
|
|
Age Group 18-44 years
|
|
1st Dose
|
|
55,75,74,594
|
|
2nd Dose
|
|
49,45,34,653
|
|
Precaution Dose
|
|
15,02,570
|
|
Age Group 45-59 years
|
|
1st Dose
|
|
20,33,20,935
|
|
2nd Dose
|
|
19,18,43,932
|
|
Precaution Dose
|
|
18,05,805
|
|
Over 60 years
|
|
1st Dose
|
|
12,71,50,503
|
|
2nd Dose
|
|
11,97,18,742
|
|
Precaution Dose
|
|
2,08,89,572
|
|
Precaution Dose
|
|
3,87,68,322
|
|
Total
|
|
1,95,07,08,541
भारतात सध्या उपचार घेत असलेल्या रूग्णांची संख्या 44,513 इतकी असून अशा रूग्णांची संख्या देशातील एकूण पॉझिटिव्ह रूग्णांच्या 0.10% इतकी आहे.
परिणामी, भारताचा कोविडमधून रूग्ण बरे होण्याचा दर 98.68% इतका आहे. गेल्या 24 तासात, 4,435 रूग्ण बरे झाले असून बरे झालेल्या रूग्णांची एकत्रित संख्या  सध्या 4,26,52,743 इतकी आहे.
गेल्या 24 तासात 8,582 नवीन रूग्णांची नोंद देशभरात झाली आहे.
गेल्या 24 तासात, एकूण 3,16,179 इतक्या कोविड-19 चाचण्या करण्यात आल्या असून भारताने आतापर्यंत 85.48 कोटी  इतक्या चाचण्या करण्यात आल्या आहेत.
देशात साप्ताहिक पॉझिटिव्हिटी दर सध्याच्या घडीला 2.02% इतका असून दैनंदिन पॉझिटिव्हिटी दर 2.71% असल्याची नोंद झाली आहे.
जलशक्ती मंत्रालय
जलशक्ती खात्याचे केंद्रीय मंत्री, गजेन्द्र सिंग शेखावत यांनी स्वच्छ भारत मिशन अकादमी केली लॉंच
नवी दिल्ली, 11 ऑगस्ट 2020
जलशक्ती खात्याचे केंद्रीय मंत्री, गजेन्द्र सिंग शेखावत यांनी लोकांच्या वाईट सवयी बदलण्यासाठी आठवड्यापासून सुरू असलेल्या गंदगीमुक्त भारत या मोहिमेचा भाग म्हणून ‘स्वच्छ भारत मिशन अकादमी’ लॉंच केली .
संबधीत IVR टोल फ्री क्रमांक डायल करून आणि त्यावरून SBM अकादमीकडून आलेला स्वागताचा संदेश ऐकून गजेन्द्रसिंग शेखावत यांनी SBM अकादमीचे उद्धाटन केले. सवयींमधील बदल शाश्वत टिकावा आणि सर्व संबधीतांची म्हणजेच स्वच्छग्रही आणि इतर क्षेत्रीय कर्मचारी यांची प्रेरणाशक्ती वाढावी म्हणून हा IVR आधारीत ODF Plus वरील मोफत मोबाईल ऑनलाईन लर्निंग कोर्स हा SBMच्या फेज 2 मधील अधोरेखित उद्दिष्ट गाठण्याच्या प्रवासात मोलाचा ठरेल.
केंद्रीय मंत्री यावेळी म्हणाले की, स्वच्छ भारत मिशन  मुळे भारताच्या ग्रामीण भागात प्रचंड परिवर्तन घडून आले आहे. यामुळे स्वच्छतेसाठी जनआंदोलनाला चालना मिळाली. असे याआधी जगाने कधीही पाहिले नव्हते. ग्रामीण भाग हागणदारी मुक्त करत 2nd October, 2019 ला सर्व गावे, जिल्हे आणि राज्यांनीही आपण हागणदारी मुक्त असल्याचे जाहीर केले हे ऐतिहासिक कार्य यामुळे घडून आले.
या विलक्षण यशाचा पुढील भाग म्हणून ODF शाश्वतता, आणि त्यासोबतच घनकचरा आणि जलप्रदुषके यांच्या व्यवस्थापन  हे लक्ष्य असलेली SBM  ची फेज-2 यावर्षी सुरूवातीला लॉंच झाली आहे. सर्वांना संडास वापरणे शक्य व्हावे याची खात्री हेच याचे उद्दीष्ट आहे. ते पुढे म्हणाले, स्वच्छ भारत मिशन अकादमी, ही मोबाईल आधारीत तंत्रज्ञानासह स्वच्छाग्रहींचे तसेच PRIs सभासदांच्या प्रशिक्षणाचे उद्दिष्ट साध्य करेल. समाजसंस्था, एनजीओ, SHGs आणि इतर हे SBM  च्या फेज-2 शी संलग्न असतील.
यावेळी बोलताना जलशक्ती राज्यमंत्री श्री रतन लाल कटारिया यांनी गेल्या पाच वर्षापासून देशभरातील ग्रामीण भागातील समाजाच्या सवयी बदलण्यासाठी केलेले कार्य आणि त्यासाठीच्या कार्यक्रमातून जनआंदोलन उभे केल्याबद्दलSBM  टीम तसेच राज्य सरकारी अधिकारी आणि स्वच्छाग्रहींचे अभिनंदन केले. त्यांनी हे काम अशाच उत्साहाने SBM फेज 2 मध्येही सुरू ठेवावे अशी आग्रही सूचना केली.
पेयजल आणि सांडपाणी निर्मूलन मंत्रालयाचे , सचिव परमेश्वरन अय्यर यांनी SBM अकादमीचे कार्य आणि SBM च्या फेज २ अंतर्गत असलेली महत्त्वाची भूमिका याचे विवेचन केले. ते म्हणाले विनामुल्य, जेव्हा हवा असेल तेव्हा उपलब्ध होणारा, कुठेही, केव्हाही ट्रेनिंग कोर्स देणारी उच्च क्षमतेची आणि उच्च दर्जाचे प्रशिक्षण प्राथमिक मोबाइल फोनवर देणारी अशी ही मोबाईल आधारित अकादमी आहे. यामुळे ज्ञानात भर पडेलच पण सर्व संबधितांचे एकमेकांशी परस्पर संपर्कामुळे संबध दृढ होऊन संवादाची क्षमता सुधारेल.
या IVR आधारित शिक्षण प्रणालीत वेगवेगळ्या ODF तसेत SLWM वर आधारीत विषयांवर 60 मिनिटांचे पाठ आहेत. SBM अकादमी कोर्स मध्ये चार भाग असतील. प्रत्येकात ऑडिओ पाठ असून त्यानंतर प्रत्येक पाठाच्या शेवटी प्रश्नमंजुषा असेल. किमान 50% प्रश्नांची बरोबर उत्तरे दिलेला वापरकर्ता यशस्वी म्हणून गणला जाईल.
सध्या SBM अकादमीचे प्रशिक्षण हिंदीमध्ये आहे आणि वापरकर्त्याला  हा टोल फ्री नंबर डायल करावा लागेल आणि मोबाईल फोनवर पूर्ण भाग ऐकावे लागतील.
त्यावेळी काही स्वच्छाग्रही, क्षेत्रीय कर्मचारी आणि राज्यातील अधिकारी यांच्याशी मंत्र्यांनी ऑनलाईन संपर्क साधला. आणि विनामुल्य शिक्षणप्रणाली संपूर्णपणे वापरण्यासाठी लोकांना प्रोत्साहित करावे अशी विनंती त्यांना केलीB.Gokhale/V.Sahajrao/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पर्यटन मंत्रालय
अमृत महोत्सवाचा भाग म्हणून सहभागींना आभासी माध्यमातून अतुल्य भारताचा प्रवास घडवणाऱ्या 12 भागांची मालिका पर्यटन मंत्रालय सुरू करणार
उद्घाटनाच्या कार्यक्रमात 20 मिनिटांचा चित्रपट- 'इंडिया@75-अ जर्नी' चे थेट प्रक्षेपण होईल
ठळक मुद्दे :
- भारतीय विद्यापीठ संघटनेच्या  सहकार्याने सहभागींना आभासी माध्यमातून अतुल्य भारताचा प्रवास घडवणाऱ्या 12 भागांची मालिका पर्यटन मंत्रालय सुरू करणार
- चित्रपटावर आधारित प्रश्नमंजुषेसह 'इंडिया@75-अ जर्नी' चित्रपट प्रक्षेपित केला जाईल
भारताच्या 75 व्या स्वातंत्र्यदिन सोहळ्याच्या पूर्वसंध्येला, शनिवार,14 ऑगस्ट 2021 रोजी दुपारी 1:30 वाजता पर्यटन मंत्रालय भारतीय विद्यापीठ संघटनेच्या सहकार्याने  सहभागींना आभासी माध्यमातून अतुल्य भारताचा प्रवास घडवणारी १२ भागांची मालिका सुरू करणार आहे. केंद्रीय पर्यटन, संस्कृती आणि ईशान्य क्षेत्र विकास मंत्री श्री.जी किशन रेड्डी यांच्या हस्ते या कार्यक्रमाचे उदघाटन होणार आहे.केंद्रीय शिक्षण मंत्री आणि कौशल्य विकास आणि उद्यमशीलता मंत्री श्री धर्मेंद्र प्रधान जी या कार्यक्रमाचे आदरणीय मुख्य अतिथी आहेत.
उद्घाटनाच्या कार्यक्रमात ‘इंडिया@75-अ जर्नी’ नावाच्या 20 मिनिटांच्या चित्रपटाचे थेट प्रक्षेपण केले जाईल. कार्यक्रम संपल्यानंतर, वेबिनार दरम्यान दाखवलेल्या चित्रपटावर आधारित प्रश्नमंजुषेत सहभागी भाग घेऊ शकतात. प्रश्नमंजुषेसाठीचा दुवा प्रसिद्धिपत्रकाच्या शेवटी देण्यात आला आहे.आणि वेबिनार संपल्यानंतर 3 तासांच्या कालावधीसाठी ही प्रश्नमंजुषा खुली राहणार आहे. सहभागींना "सर्वात वेगवान" 1000 विजेत्यांना सहभाग प्रमाणपत्र आणि अनोखी बक्षिसे दिली जातील.दुपारी दीड वाजता वेबिनारमध्ये सहभागी होण्यासाठी आणि वेबिनार नंतर प्रश्नमंजुषेत भाग घेण्यासाठी स्वतंत्र दुवे शेवटी नमूद केले आहेत.
14 ऑगस्ट 2021 रोजी दुपारी 1:30 वाजता कार्यक्रमात सहभागी होण्यासाठी होण्यासाठी दुवा:
https://digitalindia-gov.zoom.us/j/93312769334
Passcode: 900336
वेबिनारनंतर प्रश्नमंजूषेत 3 तासांच्या आत सहभागी होण्यासाठी दुवा : 
https://quiz.mygov.in/quiz/india75-a-journey/
अतुल्य भारतसाठी फॉलो करा
फेसबुक - https://www.facebook.com/incredibleindia/
इंस्टाग्राम - https://instagram.com/incredibleindia?igshid=v02srxcbethv
कृषी मंत्रालय
'संशोधनापासून परिणामापर्यंत: न्याय्य आणि लवचिक कृषी-अन्न प्रणालीच्या दिशेने ' या विषयावरील आंतरराष्ट्रीय संशोधन परिषदेचे राष्ट्रपती करणार उद्घाटन
प्रमुख वक्त्यांमध्ये कृषी आणि शेतकरी कल्याण मंत्री नरेंद्र सिंह तोमर ; भारताचे जी 20 शेर्पा अमिताभ कांत; आणि सीजीआयएआरचे अंतरिम कार्यकारी व्यवस्थापकीय संचालक प्राध्यापक अँड्र्यू कॅम्पबेल हे प्रमुख वक्ते आपले विचार मांडणार
नवी दिल्लीतील पुसा येथील एनएएससी संकुल येथे आयोजित 'संशोधनापासून परिणामापर्यंत: न्याय्य आणि लवचिक कृषी-अन्न प्रणालीच्या दिशेने ' या विषयावरील आंतरराष्ट्रीय संशोधन परिषदेचे उद्घाटन 9 ऑक्टोबर, 2023 रोजी राष्ट्रपती द्रौपदी मुर्मू यांच्या हस्ते होणार आहे. चार दिवस चालणाऱ्या या परिषदेचे आयोजन आंतरराष्ट्रीय कृषी संशोधन केंद्रांचे संघ  लिंगभाव प्रभाव मंच आणि भारतीय कृषी संशोधन परिषदेच्या वतीने या परिषदेचे आटोजन करण्यात आले आहे . सर्वत्र महिलांना शेती आणि अन्न व्यवस्थेत नेतृत्वाची भूमिका घेण्याचा अधिकार आहे आणि त्यांनी या आघाडीवर परिवर्तनाचे नेतृत्व केले पाहिजे , हे सुनिश्चित करण्यासाठी या दोन संस्था मिळून राष्ट्रीय आणि आंतरराष्ट्रीय संशोधनाचा लाभ मिळवून देत आहेत . प्रमुख वक्त्यांमध्ये कृषी आणि शेतकरी कल्याण मंत्री नरेंद्र सिंह तोमर ; भारताचे जी 20 शेर्पा अमिताभ कांत; आणि सीजीआयएआरचे अंतरिम कार्यकारी व्यवस्थापकीय संचालक प्राध्यापक अँड्र्यू कॅम्पबेल हे प्रमुख वक्ते आपले विचार मांडणार आहेत.
भारतीय कृषी संशोधन परिषदेचे  महासंचालक डॉ. हिमांशू पाठक यांनी आज या परिषदेबाबत प्रसारमाध्यमांना माहिती दिली.
महिलांच्या नेतृत्वाखालील विकासाला स्पष्टपणे मान्यता दिलेल्या नुकत्याच झालेल्या जी 20 शिखर परिषदेच्या पार्श्वभूमीवर ही परिषद होत असून या परिषदेची संकल्पना महत्त्वपूर्ण आहे . यामध्ये हवामान बदल, अन्न सुरक्षा आणि पोषण यांसंबंधी क्षेत्रामध्ये महिलांसाठी नेतृत्व आणि निर्णय घेण्याची भूमिका ओळखणे आणि प्रोत्साहन देणे याचा समावेश आहे”,असे डॉ. पाठक यांनी सांगितले.
या परिषदेत 140 हून अधिक मौखिक सादरीकरणे, 85 पोस्टर्स, 25 उच्च-स्तरीय पूर्ण सत्रे आणि मुख्य वक्त्यांची तसेच 60 समांतर सत्रे होणार आहेत.
आंतरराष्ट्रीय प्रदर्शक आणि भारतीय महिला उद्योजक त्यांचे कार्य आणि नवोन्मेषाचे प्रदर्शन घडवतील . परिषद प्रतिनिधी संशोधन संस्था, राष्ट्रीय कृषी संशोधन आणि विस्तार प्रणाली, गैर-सरकारी संस्था, नागरी समाज संस्था, निधी भागीदार, धोरण-निर्धारण संस्था आणि खाजगी क्षेत्राच्या विस्तृत श्रेणीचे प्रतिनिधित्व करतील.
श्रम आणि रोजगार मंत्रालय
कर्मचारी भविष्य निर्वाहनिधी कार्यालयाने निवृत्तीवेतन धारकांना आपले जीवन प्रमाणपत्र सादर करण्याची मुदत दिनांक 28 फेब्रुवारी 2021 पर्यंत वाढविली ; 35 लाख निवृत्तीवेतनधारकांना याचा लाभ होणार
सध्या सुरू असलेली कोविड-19 महामारी आणि त्याचा वयोवृद्धांना असलेला धोका लक्षात घेऊन कर्मचारी भविष्यनिधी कार्यालयाने ,जे निवृत्तीधारक आपले निवृत्तीवेतन ईपीएस 1995 या द्वारे मिळवितात आणि ज्यांचे जीवन प्रमाणपत्र 28 फेब्रुवारी 2021 च्या आधी कोणत्याही महिन्यात देण्यालायक असेल,अशा निवृत्तीधारकांना आपले जीवन प्रमाणपत्र  सादर करण्यासाठी दिलेली मुदत दिनांक 28 फेब्रुवारी 2021 पर्यंत वाढविली आहे.सध्या निवृत्तीवेतन धारक हे प्रमाणपत्र वर्षभरात दिनांक 30 नोव्हेंबर पर्यंत कधीही सादर करू शकत होते, जे निर्गमित केल्यापासून एक वर्षाच्या कालावधीपर्यंत वैध असते.
असे सर्व निवृत्तीवेतनधारक 28 फेब्रुवारी 2021 पर्यंत जीवन प्रमाणपत्र सादर करू शकतील. हे जीवन प्रमाणपत्र सादर करण्यासाठी 3.65 लाख सामान्य सेवा केंद्रे , निवृत्तीवेतन वितरीत करणाऱ्या बँकेच्या शाखा, टपाल विभागाअंतर्गत येणारी 1.36 लाख टपाल कार्यालये,1.90 लाख पोस्टमन आणि ग्रामीण डाक सेवक यांच्या मार्फत निवृत्तीवेतनधारकांना पाठविता येते.
निवृत्तीवेतन धारक आपल्या जवळचे सामान्य सेवा केंद्र शोधण्यासाठी ही लिंक --वापरू शकतात आणि आपले जीवन प्रमाणपत्र आपल्या घरातून सुलभपणे किंवा इतरत्र कोठूनही, जवळच्या टपाल कार्यालयातून आँनलाईन पध्दतीने पाठविण्यासाठी-- या लींक वर जाऊ शकतात.
ज्या निवृत्तीवेतन धारकांनी आपले जीवन प्रमाणपत्र 30 नोव्हेंबर 2021 पर्यंत सादर केले नाही, या वाढीव कालावधीमध्ये अशा 35 लाख कर्मचाऱ्यांचे निवृत्ती वेतन थांबविले जाणार नाही.